Tarybos reglamentas (EEB) Nr. 900/75
1975 m. kovo 18 d.
sudarantis Europos ekonominės bendrijos ir Šveicarijos Konfederacijos susitarimo papildomą protokolą
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos rekomendaciją,
kadangi, Norvegijai neprisijungus prie Europos Bendrijų, turėtų būti sudarytas Europos ekonominės bendrijos ir Šveicarijos Konfederacijos susitarimo papildomas protokolas,
PRIĖMĖ ŠĮ REGLAMENTĄ:
1 straipsnis
Bendrijos vardu sudaromas Europos ekonominės bendrijos ir Šveicarijos Konfederacijos susitarimo papildomas protokolas.
Protokolo tekstas pridedamas prie šio reglamento.
2 straipsnis
Tarybos pirmininkas įgaliojamas paskirti asmenį, kuriam suteikiama teisė pasirašyti 1 straipsnyje nurodytą protokolą, ir suteikti tam asmeniui būtinus įgaliojimus įsipareigoti Bendrijos vardu [1].
3 straipsnis
Šis reglamentas įsigalioja 1975 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1975 m. kovo 18 d.